Luettelo televisiosarjan The Mandalorian jaksoista
Jaksot > Toinen tuotantokausi (2020)

| № (sarja) | № (kausi) | Nimi | Ohjaus | Käsikirjoitus | Julkaisu |
| --- | --- | --- | --- | --- | --- |
| 9 | 1 | Osa 9: Sheriffi (engl. Chapter 9: The Marshal) | Jon Favreau | Jon Favreau | 2020-10-3030. lokakuuta 2020 |
Löytääkseen tietoa jedeistä, Din Djarin ja Lapsi etsivät Heimon ulkopuolisia mandalorialaisia. Gor Koresh, joka järjestää laittomia otteluita, himoitsee Djarinin haarniskan beskaria. Mutta Djarinin tapettua kaikki ottelijat, Koresh kertoo yhden oleskelevan Tatooinella. Djarin palaa Tatooinelle ja tapaa Mos Eisleyssa jälleen Peli Motton, joka näyttää hänelle kartalta tien Mos Pelgon kylään. Kylässä Djarin tapaa paikallisen sheriffin, Cobb Vanthin, joka oli ostanut jawojen löytämän ja Boba Fettille kuuluneen mandalorialaishaarniskan ja sen avulla aikoinaan pelastanut kylän Kaivoskollektiivilta. Djarin piti haarniskaan pukeutumista pyhäinhäväistyksenä ja vaatii Vanthia luopumaan siitä. Vanth lupaa tehdä niin, jos Djarin auttaa häntä tappamaan kylää uhkaavan krayt-lohikäärmeen. He tapaavat Tuskenin ratsastajia, jotka haluavat myös tappaa kraytin. Djarin ja Vanth taivuttelevat Mos Pelgon vastahakoiset asukkaat yhteistyöhön Tuskenien kanssa ja houkuttelevat kraytin kokonaan ulos pesästään ja pitkän taistelun jälkeen Djarin onnistuu tappamaan sen kyläläisten räjähteillä. Tuskenit lupaavat jättää kylän rauhaan ja Vanth luovuttaa Fettin haarniskan Djarinille. Sarlaccin kidasta elossa viisi vuotta sitten paennut oikea Boba Fett tarkkailee Djarinia etäältä. 
| 10 | 2 | Osa 10: Matkustaja (engl. Chapter 10: The Passenger) | Peyton Reed | Jon Favreau | 2020-11-66. marraskuuta 2020 |
Pysäytettyään paluumatkalla joukon rosvoja, Djarin saapuu takaisin Mos Eisleyyn. Motto esittelee hänelle ”Sammakkonaisen”, joka haluaa viedä kutunsa Traskin kuuhun, planeetta Kol Ibenin lähelle, missä Sammakkonaisen aviomies oli nähnyt mandalorialaisia. Matkalla Uuden tasavallan X-siipipilotit vaativat aktivoimaan Razor Crestin transponderin ja antamaan heille aluksen signaalin. He kuitenkin tunnistavat Razor Crestin samaksi alukseksi, joka auttoi aiemmin Ran Malkin palkkasotureita vanginvapautusoperaatiossa, ja alkavat jahdata tätä. Djarin onnistuu eksyttämään hävittäjät jääplaneetta Maldo Kreisillä, mutta alus on vaurioitunut. Sammakkonainen ei osaa puhua peruskieltä, joten hän aktivoi droidi Zeron jäänteet puhuakseen Djarinille ja vaatii tätä suorittamaan tehtävän loppuun asti. Sammakkonainen yrittää lämmittää kutuaan lähellä olevan luolan vesialtaassa munia parhaansa mukaan, mutta Lapsi herättää ruokaa etsiessään lauman hämähäkkimäisiä olentoja. X-siipipilotit saapuvat ja auttavat tuhoamaan ne, ja koska Djarin oli Qinin vapauttamisesta huolimatta aikoinaan vanginnut Xi’anin, Burgin ja Migs Mayfeldin, he eivät pidätä Djarinia ja lähtevät rauhassa. Djarin korjaa Razor Crestin ja jatkaa matkaansa kohti Traskia. 
| 11 | 3 | Osa 11: Perijätär (engl. Chapter 11: The Heiress) | Bryce Dallas Howard | Jon Favreau | 2020-11-1313. marraskuuta 2020 |
Razor Crest joutuu laskeutumaan manuaalisesti Traskiin, koska se on yhä vahingoittunut. Perillä mon calamarit alkavat korjata alusta ja Sammakkonaisen mies opastaa Djarinin ravintolaan, jossa quarren-kalastajat kertovat tietävänsä mistä mandalorialaisia löytää. Merimatkan aikana quarrenit yrittävätkin tappaa Djarinin ja Lapsen, mutta kolme mandalorialaista, Bo-Katan Kryze, Axe Woves ja Koska Reeves, pelastavat heidät. He eivät pidä kypäriään päässään kokopäiväisesti, toisin kuin Djarin ja Heimo, jotka uskovat muinaisempiin tapoihin. Bo-Katan kertoo etsivänsä Traskilla olevasta Imperiumin Gozanti-luokan rahtialuksesta aseita Mandaloren takaisinvalloitusta varten. Lapsen jäädessä Sammakkonaisen ja Sammakkomiehen luokse, Djarin auttaa Bo-Katania tunkeutumaan alukseen. Heidän heitettyä osan miehistöstä ulos, aluksen kapteeni ilmoittaa tunkeilijoista moffi Gideonille, joka käskee tekemään pakkolaskun tunkeilijoiden tappamaiseksi. Mandalorialaiset saavat pakkolaskun estettyä ja Bo-Katan vaatii kapteenia kertomaan missä Gideon ja mustasapeli ovat, mutta kapteeni tekee itsemurhan. Djarin ei aio liittyä Mandaloren takaisinvalloitukseen, mutta Bo-Katan kertoo hänelle entisen jedin Ahsoka Tanon oleskelevan Calodanin kaupungissa, metsäplaneetta Corvuksella. Djarin palaa noutamaan Lasta ja lähtee Traskista kohti Corvusta. 
| 12 | 4 | Osa 12: Piiritys (engl. Chapter 12: The Siege) | Carl Weathers | Jon Favreau | 2020-11-2020. marraskuuta 2020 |
Djarin ja Lapsi palaavat Nevarroon pyytämään Razor Crestin korjaamiseksi apua Greef Kargalta, joka oli katkaissut planeetan yhteydet Palkkionmetsästäjien kiltaan, ryhtynyt kaupungin raatimieheksi ja tehnyt Cara Dunesta kaupungin sheriffin. Djarinin aiemmin vangitsema mythrol puolestaan paljastuu Kargan entiseksi kirjanpitäjäksi, joka oli nyt palannut työhönsä maksaakseen vapautensa. Karga pyytää Djarinin apua tuhotakseen Nevarrolta viimeisenkin Imperiumin tukikohdan. Mythrol tyhjentää jäähdytysputket tukikohdan reaktorin räjäyttämiseksi. Pakomatkalla he löytävät kloonauslaboratorion ja saavat tohtori Pershingin holonauhoitteista selville tämän yrittäneen moffi Gideonin käskystä siirtää koekappaleina klooneihin midikloriaaneja Lapsen verinäytteistä löytääkseen keinon saavuttaa herkkyys Voimalle keinotekoisesti, mutta tähänastiset kokeet olivat epäonnistuneet. Paettuaan tukikohdasta Dune, Karga ja mythrol taistelevat TIE-hävittäjiä vastaan kuljetusaluksella ja Djarin korjatulle Razor Crestillä. Djarin jatkaa matkaansa Corvukselle ja Karga selitti tapahtuneet epäsuorasti Uuden tasavallan kapteeni Carson Tevalle. Sillä välin Imperiumin komentoristelijällä Gideonille raportoidaan, että heidän vakoojanaan toiminut mimbanilaismekaanikko oli saanut asennettua Razor Crestiin jäljittimen. 
| 13 | 5 | Osa 13: Jedi (engl. Chapter 13: The Jedi) | Dave Filoni | Dave Filoni | 2020-11-2727. marraskuuta 2020 |
Djarin ja Lapsi saapuvat Corvukselle, missä Calodanin kaupungin julma johtaja Morgan Elsbeth pyytää Djarinia etsimään ja tappamaan Ahsoka Tanon, joka oli vastusti Elsbethin julmaa hallintoa, ja lupaa palkkioksi beskarista tehdyn keihään. Metsässä Djarin kohtaa Ahsokan, joka ensin luulee häntä viholliseksi. Ahsoka puhuu Lapsen kanssa Voiman kautta, ja saa selville, että sen oikean nimen olevan Grogu. Grogu oli entinen jedien kasvatti Coruscantin jeditemppelissä, joka Kloonisotien päätyttyä piilotettiin Imperiumilta. Ahsoka auttaa myös Djarinia ymmärtämään Grogua paremmin, mutta kieltäytyy kouluttamasta tätä, koska uskoo tämän olevan liian kiintynyt Djariniin. Saadakseen Ahsokan muuttamaan mielensä, Djarin päättää auttaa tätä Elsbethin pysäyttämisessä. Aluksi Ahsoka teeskentelee Elsbethille tappaneensa Djarinin, Djarinin vapauttaessa samaan aikaan Calodanin vangit ja tappaessa Langin, Elsbethin oikeankädenmiehen. Ahsoka pysäyttää muut sotilaat ja voittaa kaksintaistelussa Elsbethin, jolta hän kysyy tietoja suuramiraali Thrawnin olinpaikasta. Kyläläisestä nimeltä Wing tehdään Calodanin uusi kuvernööri. Ahsoka antaa Elsbethin keihään Djarinille ja neuvoo tätä matkustamaan planeetta Tythonilla sijaitsevan jeditemppelin raunioille, missä Grogu voisi löytäisi kohtalonsa tai joku toinen jedi hänet. 
| 14 | 6 | Osa 14: Tragedia (engl. Chapter 14: The Tragedy) | Robert Rodriguez | Jon Favreau | 2020-12-44. joulukuuta 2020 |
Djarin saapuu perille Tythoniin, missä hän vie Grogun meditoimaan näkökiven päälle. Näkökivi kuitenkin muodostaa voimakentän, joka estää Djarinia koskemasta Groguun. Boba Fett saapuu aluksellaan Slave I:llä mukanaan Fennec Shand, jonka hengen hän oli pelastanut, vaatimaan haarniskaansa takaisin. Kaksi Imperiumin kuljetusalusta saapuu, jolloin Fett ja Shand päätyvät auttamaan Djarinia puolustamaan Grogua iskusotilailta, Fettin ottaessa taistelun aikana haarniskansa takaisin ylleen. Mutta kuljetusalusten paettua, moffi Gideonin risteilijä saapuu planeetalle ja tuhoaa lasersäteellään Razor Crestin. Gideon lähettää uudet mustasotilaiksi kutsutut droidi-iskusotilaat noutamaan Grogua, jonka ympäriltä voimakenttä oli juuri kadonnut. Fett kertoo isänsä, Jango Fettin, taustatarinan todistaakseen itsensä mandalorialaiseksi ja haluaa Shandin kanssa auttaa Djarinia pelastamaan Grogun. He lähtevät Nevarroon pyytämään Dunea järjestämään Migs Mayfeldin vapaaksi auttamaan Gideonin jäljittämisessä. Sillä välin Grogu yrittää vankisellissään vastustaa iskusotilaita, kunnes uupuu ja hänet tainnutetaan. Gideon käskee miehistöään ilmoittamaan tohtori Pershingille, että se voivat jälleen jatkaa midikloriaanisiirtokokeitaan. 
| 15 | 7 | Osa 15: Uskova (engl. Chapter 15: The Believer) | Rick Famuyiwa | Rick Famuyiwa | 2020-12-1111. joulukuuta 2020 |
Dune saapuu ottamaan Mayfeldin huostaansa Uuden tasavallan vankityöleiriltä Djarinin, Shandin ja Fettin avuksi jäljittämään moffi Gideonin risteilijää. Mayfeldin tarvitsee päästä Imperiumin omaan terminaaliin. Lähin sellainen löytyy Imperiumin salaisesta kaivoskeskuksesta planeetta Morakilta, jossa jalostetaan herkästi räjähtävää rydoniumia. Djarin ja Mayfeld naamioituvat sotilaiksi ja ottavat kuljetuspanssariajoneuvon päästäkseen sisään jalostamoon. Mutta piraatit, jotka ovat ryöstäneet planeetalta rydoniumia yrittävät ryöstää sitä myös heiltä. Imperiumin TIE-hävittäjät, iskusotilaat ja rannikkosotilaat ryhtyvät taisteluun, minkä jälkeen he pääsevät sisään keskukseen. Djarin joutuu ottamaan kypäränsä pois murtautuessaan terminaaliin ja he tapaavat Mayfeldin entisen esimiehen, Valin Hessin, joka oli Burnin Konnilla uhrannut oman divisioonansa Operaatio Kekäleen toteuttamiseksi, josta Mayfeld itse oli kuitenkin selvinnyt ja jonka vuoksi aikoinaan hylännyt Imperiumin. Mayfeld ampuu Hessin ja pakenee Djarinin kanssa. Dune päättää, ettei palauta Mayfeldiä vankilaan ja käskee tätä lavastamaan kuolemansa. Djarin lähettää hologrammiviestinä varoituksen Gideonille, että on tulossa noutamaan Grogun takaisin. 
| 16 | 8 | Osa 16: Pelastus (engl. Chapter 16: The Rescue) | Peyton Reed | Jon Favreau | 2020-12-1818. joulukuuta 2020 |
Djarin ja Dune ottavat tohtori Pershingin vangiksi, ja värväävät myös Bo-Katanin ja Reevesin avukseen pelastamaan Grogua, luvaten mustasapelin takaisin Bo-Katanille sekä Gideonin ristelijän avuksi Mandaloren takaisinvaltaukseen. Slave I esittää Imperiumin joukoille jahtaavansa Pershingin sukkulaa, jonka ohjaimissa olikin oikeasti Fett. Sukkulan päästyä sisään, Bo-Katan, Reeves, Dune ja Shand paljastavat itsensä ja hyökkäävät, Djarinin yrittäessä löytää Grogun. Djarin kohtaa mustasotilaat, joihin eivät tuliaseet tehoa, mutta katkaisee yhdeltä kaulan ja heittää loput avaruuteen. Djarinin löytäessä Grogun, Gideon väittää saaneensa tarvitsemansa määrän verinäytteitä kokeitaan varten ja hyökkää mustasapelilla, Djarinin taistelessa beskar-keihäällä vastaan. Djarin voittaa ja vangitsee Gideonin, toimittaen hänet Bo-Katanille. Mutta Djarin ei voi antaa mustasapelia Bo-Katanille, koska Mandaloren lakien mukaan mustasapeli pitää ansaita voittamalla taistelussa. Mustasotilaat lentävät avaruudesta takaisin risteilijälle. Mutta paikalle saapuu X-siipihävittäjällä jedi, johon Grogu oli saanut Tythonilla yhteyden, ja joka tuhoaa mustasotilaat omalla valosapelillaan. Kyseinen jedi paljastuu Luke Skywalkeriksi ja hänen kanssaan saapuu astromekaanikkodroidi R2-D2. Djarinin suostutumuksella Grogu lähtee Luken ja R2-D2:n mukaan, Luken luvatessa suojelevansa Grogua omalla hengellään ja Djarinin ottaessa hyvästelyn ajaksi kypäränsä pois kaikkien edessä.  Lopputekstien jälkeen näytetyssä kohtauksessa Fett ja Shand palaavat Tatooinelle, missä he tappavat hutt Jabban rikollisimperiumia hallitsevan Bib Fortunan ja hänen kätyrinsä, sekä vapauttavat orjat, minkä jälkeen Fett ottaa Jabban palatsin itselleen.